b'\n_START_ARTICLE_\nMorten Soubak\n_START_SECTION_\nKarriere\n_START_PARAGRAPH_\nSoubak startede sin tr\xc3\xa6nerkarriere med ansvar for kadetter og ungdomshold, og har tr\xc3\xa6net b\xc3\xa5de kvinder og m\xc3\xa6nd._NEWLINE_Mellem 2000\xe2\x80\x9301 tr\xc3\xa6nede han kvindeholdet GOG/Gudme i Danmark, som blandt andet var med i Champions League og store turneringer i Danmark, som havde verdens st\xc3\xa6rkeste kvindeliga. I 2002 blev Soubak tr\xc3\xa6ner for Danmarks junior-herrelandshold. 1. juli 2003 fik Soubak ansvar for kvindeholdet til FCK H\xc3\xa5ndbold, hvor han blandt andet tr\xc3\xa6nede Brasiliens m\xc3\xa5lmand Chana Masson._NEWLINE_Soubak flyttede derefter til Brasilien for at blive tr\xc3\xa6ner for det brasilianske kvindelandshold. Siden 2007 har han ogs\xc3\xa5 v\xc3\xa6ret tr\xc3\xa6ner for S\xc3\xa3o Paulo-h\xc3\xa5ndboldklubben Pinheiros, men var fra 2011 kun tr\xc3\xa6ner for landsholdet. I perioden, hvor han var klubtr\xc3\xa6ner, vandt han ogs\xc3\xa5 ligaguld, Brasil-cupen, Paulista-cupen og Open Games i byen._NEWLINE_Morten Soubak gik p\xc3\xa5 Ny Holsted Skole i N\xc3\xa6stved og senere p\xc3\xa5 N\xc3\xa6stved Gymnasium. Hans far, Peter, var brugsuddeler i Fodby.'